钦定古今图书集成/理学汇编/文学典/第105卷 > 徐良傅
## 钦定古今图书集成/理学汇编/文学典/第105卷 > 徐良傅

按《江西通志》：“良傅，字子弼，东乡人。父纪，以贡任武昌
训导，有《泮宫夜气录》。良傅少有盛名，成嘉靖戊戌进
士。时馆阁诸公，屈指人才必以良傅为首，以武进令
卓异，召拜吏科给事中，论留边方大臣，朝论壮之。会
迎仙官成，朝议称贺，良傅谓异端充塞，不能匡救，忍
从谀乎？上疏语侵权贵，几罹不测，罢归，筑庐岘台下”，
以古文法教授里中。所著有《受吾》《枪榆》等集。